title: 2019 m. sausio 24 d. Komisijos įgyvendinimo reglamentas (ES) 2019/111 dėl leidimo naudoti apynių (Humulus lupulus L. flos) ekstraktą kaip nujunkytų paršelių, penimų kiaulių ir retesnių rūšių nujunkytų ir penimų kiaulių pašarų priedą (Tekstas svarbus EEE.)

text:
25.1.2019

                  LT

                  Europos Sąjungos oficialusis leidinys

                  L 23/14

         KOMISIJOS ĮGYVENDINIMO REGLAMENTAS (ES) 2019/111
         2019 m. sausio 24 d.
         dėl leidimo naudoti apynių (Humulus lupulus L. flos) ekstraktą kaip nujunkytų paršelių, penimų kiaulių ir retesnių rūšių nujunkytų ir penimų kiaulių pašarų priedą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo;

                     (2)

                     pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti apynių (Humulus lupulus L. flos) ekstraktą kaip visų rūšių gyvūnų pašarų priedą. Kartu su prašymu buvo pateikti duomenys ir dokumentai, kurių reikalaujama pagal minėto reglamento 7 straipsnio 3 dalį. Pareiškėjas paprašė šį priedą priskirti prie priedų kategorijos „jusliniai priedai“;

                     (3)

                     Europos maisto saugos tarnyba (toliau – Tarnyba) 2018 m. spalio 3 d. nuomonėje (2) padarė išvadą, kad siūlomomis naudojimo sąlygomis apynių (Humulus lupulus L. flos) ekstraktas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba padarė išvadą, kad su nujunkytais paršeliais atliktas toleravimo tyrimas parodė, kad priedas saugus, kai laikomasi pasiūlytos 50 mg/kg visaverčio pašaro dozės; išvada gali būti ekstrapoliuojama penimoms kiaulėms ir augančioms retesnių rūšių nujunkytoms ir penimoms kiaulėms. Todėl reikėtų leisti apynių ekstraktą kaip pašarų priedą naudoti tik tų rūšių ir kategorijų gyvūnams. Tarnyba taip pat padarė išvadą, kad atsižvelgiant į tai, kad surinkti apyniai ir jų ekstraktas yra visuotinai naudojami maisto produktuose kaip kvapiosios medžiagos, o jų funkcija pašaruose iš esmės būtų tokia pati kaip maisto produktuose, papildomų veiksmingumo įrodymų nebereikia. Todėl ši išvada gali būti ekstrapoliuojama pašarams;

                     (4)

                     Tarnyba taip pat pažymėjo, kad priedas gali jautrinti vartotojų kvėpavimo takus ar odą, jo sudėtyje yra įvairių junginių, kurie jautriems asmenims gali sukelti alerginę reakciją; Todėl turėtų būti imtasi tinkamų apsaugos priemonių;

                     (5)

                     Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                     (6)

                     atlikus šio priedo vertinimą nustatyta, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Todėl reikėtų leisti naudoti šį priedą, kaip nurodyta šio reglamento priede;

                     (7)

                     Tarnyba, atsižvelgusi į pareiškėjo nurodytą naudojamą koncentraciją, mano, kad didžiausia leidžiama naudojama koncentracija yra saugi. Maisto grandinėje atliekamos oficialiosios kontrolės tikslu pašarų priedo etiketėje turėtų būti nurodytas rekomenduojamas didžiausias veikliosios medžiagos kiekis, o priedas į pašarus turėtų būti įmaišytas naudojant premiksus;

                     (8)

                     nagrinėjamųjų medžiagų neleidžiama naudoti geriamajame vandenyje, tačiau tai neturėtų trukdyti jos naudoti kombinuotuosiuose pašaruose, kuriais šeriama su vandeniu;

                     (9)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Leidimas
            Priede nurodytą medžiagą, priklausančią priedų kategorijai „jusliniai priedai“ ir funkcinei grupei „kvapieji junginiai“, leidžiama naudoti kaip gyvūnų pašarų priedą šio reglamento priede nustatytomis sąlygomis.

            2 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. sausio 24 d.

                  Komisijos vardu

                  Pirmininkas

               Jean-Claude JUNCKER

            (1)  OL L 268, 2003 10 18, p. 29.

            (2)  EFSA Journal 2018;16(10):5462.

            PRIEDAS

                        Priedo identifikacinis numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        mg/kg visaverčio pašaro, kurio drėgnis yra 12 %

                           Kategorija: jusliniai priedai. Funkcinė grupė: kvapieji junginiai

                        2b233

                        —

                        Apynių (spurgų) ekstraktas, kurio sudėtyje yra daug beta rūgščių

                           Priedo sudėtis

                        Naudojant virškritinį anglies dioksidą iš Humulus lupulus L. flos gaunamas ekstraktas, apdorotas kalio hidroksidu, kad būtų suformuojamos beta rūgčių kalio druskos, ir ištirpintas propilenglikolyje.
                        Priedo specifikacijos:

                                    —

                                    Beta rūgštys: 40 ± 1,5 %

                                    —

                                    ALFA rūgštys: 0,4 ± 0,3 %

                                    —

                                    Apynių aliejai: 1,5 ± 0,3 %

                                    —

                                    Propilenglikolis: 20 ± 15 %

                                    —

                                    Drėgnis: < 8 %

                                    —

                                    Peleningumas: 10 ± 2 %

                                    —

                                    Kitos dervos: 25 ± 8 %

                                    —

                                    8-prenilnaringeninas: < 500 mg/kg

                                    —

                                    Ksantohumolis: < 500 mg/kg

                                    —

                                    2-Metil-2-buten-2-olis: < 10 mg/kg

                           Veikliosios medžiagos apibūdinimas

                        Naudojant virškritinį anglies dioksidą iš granuliuotų Humulus lupulus L. flos žiedų (spurgų) gaunamas ekstraktas
                        Klampaus skysčio pavidalo
                        CAS numeris: 8060-28-4
                        CoE Nr. 233

                           Analizės metodas
                            (1)

                        Kiekybinis apynių beta rūgščių pašaro priede nustatymas:

                                    —

                                    atvirkštinių fazių efektyvioji skysčių chromatografija ir UV aptikimas (HPLC-UV) – Europos aludarių konvencijos patvirtintas tarplaboratorinis lyginamasis tyrimas, 7.7 metodas

                                    —

                                    Nujunkyti paršeliai ir penimosios kiaulės

                                    —

                                    Nujunkytos ir penimos retesnių rūšių kiaulės

                        —

                        —

                        —

                                    1.

                                    Priedas maišomas su pašaru kaip premiksas.

                                    2.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    3.

                                    Priedo ir premikso etiketėje nurodoma:
                                    „Rekomenduojamas didžiausias priedo kiekis visaverčiame pašare, kurio drėgnis 12 %: 50 mg/kg.“

                                    4.

                                    Priedo ir premiksų naudotojams pašarų ūkio subjektai nustato veiklos procedūras ir organizacines priemones, kad būtų išvengta galimos rizikos, susijusios su įkvėpimu, sąlyčiu su oda ar sąlyčiu su akimis. Jei šios rizikos tokiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant kvėpavimo takų apsaugos priemones, saugos akinius ir pirštines.

                        2029 m. vasario 14 d.

               (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: 2019 m. sausio 24 d. Komisijos įgyvendinimo reglamentas (ES) 2019/112 dėl trisdešimt pirmojo dalinio kvietimo dalyvauti konkurse, paskelbtame Įgyvendinimo reglamentu (ES) 2016/2080, mažiausios nugriebto pieno miltelių pardavimo kainos nustatymo

text:
25.1.2019

                  LT

                  Europos Sąjungos oficialusis leidinys

                  L 23/18

         KOMISIJOS ĮGYVENDINIMO REGLAMENTAS (ES) 2019/112
         2019 m. sausio 24 d.
         dėl trisdešimt pirmojo dalinio kvietimo dalyvauti konkurse, paskelbtame Įgyvendinimo reglamentu (ES) 2016/2080, mažiausios nugriebto pieno miltelių pardavimo kainos nustatymo
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
         atsižvelgdama į 2016 m. gegužės 18 d. Komisijos įgyvendinimo reglamentą (ES) 2016/1240, kuriuo nustatomos Europos Parlamento ir Tarybos reglamento (ES) Nr. 1308/2013 nuostatų dėl valstybės intervencijos ir paramos privačiajam sandėliavimui taikymo taisyklės (2), ypač į jo 32 straipsnį,
         kadangi:

                     (1)

                     Komisijos įgyvendinimo reglamentu (ES) 2016/2080 (3) pradedamas nugriebto pieno miltelių pardavimas konkurso tvarka;

                     (2)

                     atsižvelgiant į trisdešimt pirmojo dalinio kvietimo dalyvauti konkurse paraiškas, reikėtų nustatyti mažiausią pardavimo kainą;

                     (3)

                     šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Trisdešimt pirmojo dalinio kvietimo dalyvauti nugriebto pieno miltelių pardavimo konkurse, paskelbtame Įgyvendinimo reglamentu (ES) 2016/2080, kurio paraiškų teikimo laikotarpis baigėsi 2019 m. sausio 22 d., mažiausia pardavimo kaina yra 158,50 EUR už 100 kg.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. sausio 24 d.

                  Komisijos vardu

                  Pirmininko pavedimu

               Jerzy PLEWA

                  Generalinis direktorius

                  Žemės ūkio ir kaimo plėtros generalinis direktoratas

            (1)  OL L 347, 2013 12 20, p. 671.

            (2)  OL L 206, 2016 7 30, p. 71.

            (3)  2016 m. lapkričio 25 d. Komisijos įgyvendinimo reglamentas (ES) 2016/2080, kuriuo pradedamas nugriebto pieno miltelių pardavimas konkurso tvarka (OL L 321, 2016 11 29, p. 45).


title: 2019 m. balandžio 2 d. Komisijos įgyvendinimo reglamentas (ES) 2019/542, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („ស្ករត្នោតកំពង់ស្ពឺ“ (Skor Thnot Kampong Speu) (SGN))

text:
3.4.2019

                  LT

                  Europos Sąjungos oficialusis leidinys

                  L 94/1

         KOMISIJOS ĮGYVENDINIMO REGLAMENTAS (ES) 2019/542
         2019 m. balandžio 2 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („ស្ករត្នោតកំពង់ស្ពឺ“ (Skor Thnot Kampong Speu) (SGN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 3 dalies a punktą,
         kadangi:

                     (1)

                     pagal Reglamento (ES) Nr. 1151/2012 50 straipsnio 2 dalies a punktą Kambodžos paraiška įregistruoti pavadinimą „ស្ករត្នោតកំពង់ស្ពឺ“ (Skor Thnot Kampong Speu) kaip saugomą geografinę nuorodą paskelbta 2017 m. spalio 3 d.Europos Sąjungos oficialiajame leidinyje (2);

                     (2)

                     2017 m. gruodžio 22 d. Komisija iš Šveicarijoje įsisteigusios cukraus bendrovės „Sucre Suisse SA“ gavo pranešimą apie prieštaravimą ir su juo susijusį pagrįstą prieštaravimo pareiškimą. 2018 m. sausio 9 d. Komisija „Sucre Suisse SA“ pateiktą pranešimą apie prieštaravimą ir pagrįstą prieštaravimo pareiškimą persiuntė Kambodžai;

                     (3)

                     2018 m. sausio 3 d. Komisija gavo dar vieną pranešimą apie prieštaravimą ir susijusį pagrįstą prieštaravimo pareiškimą, šįkart iš Belgijos. 2018 m. sausio 9 d. Komisija Belgijos atsiųstą pranešimą apie prieštaravimą ir pagrįstą prieštaravimo pareiškimą persiuntė Kambodžai. 2018 m. kovo 8 d. Belgija pranešė Komisijai atsiimanti savo prieštaravimą pavadinimo „ស្ករត្នោតកំពង់ស្ពឺ“ (Skor Thnot Kampong Speu) registravimo paraiškai;

                     (4)

                     „Sucre Suisse SA“ prieštaravimą pavadinimo „ស្ករត្នោតកំពង់ស្ពឺ“ (Skor Thnot Kampong Speu) registravimui pateikė dėl to, kad produkto apibūdinimas kaip „palmyrų cukrus“ yra nekonkretus ir kad produktas neatitinka Tarybos direktyvoje 2001/111/EB (3) dėl kai kurių žmonėms vartoti skirto cukraus rūšių nustatytų cukraus apibrėžčių;

                     (5)

                     nusprendusi, kad prieštaravimas priimtinas, Komisija pagal Reglamento (ES) Nr. 1151/2012 51 straipsnio 3 dalies pirmą pastraipą 2018 m. balandžio 3 d. laišku pakvietė Kambodžą ir „Sucre Suisse SA“ pradėti atitinkamas trijų mėnesių konsultacijas, per kurias, laikydamosi savo vidaus tvarkos, jos siektų tarpusavio susitarimo;

                     (6)

                     2018 m. birželio 29 d. Kambodža paprašė pratęsti konsultacijų terminą. Remdamasi Reglamento (ES) Nr. 1151/2012 51 straipsnio 3 dalies paskutine pastraipa, Komisija pratęsė konsultacijų terminą dar trimis mėnesiais nuo 2018 m. liepos 4 d.;

                     (7)

                     po konsultacijų buvo pasiektas suinteresuotųjų šalių susitarimas. 2018 m. spalio 3 d. Kambodža pranešė Komisijai susitarimo rezultatus;

                     (8)

                     Kambodža ir „Sucre Suisse SA“ susitarė, kad pagal Reglamento (ES) Nr. 1151/2012 50 straipsnio 2 dalį paskelbto bendrojo dokumento koreguoti nereikia. Suinteresuotosios šalys taip pat mano, kad būtų naudinga paaiškinti, kas tiksliai yra „ស្ករត្នោតកំពង់ស្ពឺ“ (Skor Thnot Kampong Speu), pateikiant teiginį, kad „Skor Thnot Kampong Speu“ yra iš palmyrų gaunamas cukrus. Direktyvoje 2001/111/EB dėl kai kurių žmonėms vartoti skirto cukraus rūšių palmyrų cukrus nėra apibrėžtas, tačiau jis gali būti parduodamas ES laikantis bendrųjų teisinių reikalavimų. Palmyrų cukrus žmonėms vartoti naudotas šimtmečiais visame pasaulyje;

                     (9)

                     kadangi Kambodžos ir „Sucre Suisse SA“ sudarytas susitarimas atitinka Reglamento (ES) Nr. 1151/2012 ir kitų ES teisės aktų nuostatas, į jo turinį reikėtų atsižvelgti;

                     (10)

                     atsižvelgiant į tai, kas išdėstyta pirmiau, pavadinimas „ស្ករត្នោតកំពង់ស្ពឺ“ (Skor Thnot Kampong Speu) turėtų būti įtrauktas į saugomų kilmės vietos nuorodų ir saugomų geografinių nuorodų registrą,

               PRIĖMĖ ŠĮ REGLAMENTĄ:

            1 straipsnis
            Įregistruojamas pavadinimas „ស្ករត្នោតកំពង់ស្ពឺ“ (Skor Thnot Kampong Speu).
            Pirmoje pastraipoje nurodytas pavadinimas – tai produkto, priskiriamo Komisijos įgyvendinimo reglamento (ES) Nr. 668/2014 (4) XI priede nurodytai 1.8 klasei „Kiti Sutarties I priede išvardyti produktai (prieskoniai ir kt.)“, pavadinimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. balandžio 2 d.

                  Komisijos vardu

                  Pirmininkas

               Jean-Claude JUNCKER

            (1)  OL L 343, 2012 12 14, p. 1.

            (2)  OL C 331, 2017 10 3, p. 8.

            (3)  2001 m. gruodžio 20 d. Tarybos direktyva 2001/111/EB dėl kai kurių žmonėms vartoti skirto cukraus rūšių (OL L 10, 2002 1 12, p. 53).

            (4)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).